L’art abstracte arriba de la mà d’Art Construit International al Mario Monreal
30 d’octubre 2017

![](/media/qbpplpfa/34image002_cuerpo.jpg)  
 

Dijous que ve, 2 d'octubre, a partir de les 19 hores tindrà lloc la inauguració d'una exposició d'art abstracte de la mà del grup Art Construit International. En la mostra poden veure's treballs d'artistes internacionals com Chantal Atelin, Fabrice Ainaut, Françoise Aubry, Saverio Cecere, Isabelle de Gouyon Matignon, Nicole Guyhart, Octavio Herrera, Hernan Jara, Enea Mancino, Renato Milo, Françoise Pierzou, Antonio Perrottelli, Inés Silva, Mario Stocutto i Alain Tergny. La mostra estarà oberta al públic fins al pròxim 3 de desembre.

  
Tal com expliquen des del grup Art Construit International, diverses terminologies com Art Construït, Constructivisme, etc., tenen la seua filiació directa amb l'art abstracte en general, i amb l'art abstracte geomètric en particular. L'art abstracte ha tingut diferents mentors, principalment Kandinsky, Malevitch i Mondrian, els quals han manifestat en la seua obra influencies espirituals, nihilistes i teosòfiques. Este grup s'identifica, bàsicament, amb este tipus de moviments, però, a més, ha decidit prendre nous rumbs en crear un llenguatge original inspirat en el moviment "Expansionista" i "Madi" (Moviment, Abstracció, Dimensió, Invenció).

  
D'una banda, en l'Expansionisme, l'obra de format totalment lliure és transformable; no és un objecte únicament visual, ja que la sensació estètica es produix en sol·licitar un gest de participació activa de l'espectador. En el cas de Madi, la cerca de l'energia de l'obra es realitza pels colors de gammes uniformes, per la importància de la noció de buit, així com per la utilització de formes variades i materials diversos.

ACI (Art Construit International), es va constituir a França a la fi dels anys 90, amb un grup d'arquitectes, pintors i escultors originaris de diferents països d'Europa i Amèrica Llatina. Cadascun dels quals, a través d'una sensibilitat diferent, ha arribat a crear, dins de l'abstracció geomètrica, un llenguatge artístic homogeni que ha pogut apreciar-se en les diferents exposicions presentades i en la seua participació en prestigiosos esdeveniments parisencs, com és el "Salon des Réalités Nouvelles" i el "Salon Comparaisons" al Grand Palais de París.

*   [](http://www.facebook.com/sharer.php?u=https://aytosagunto.es/va/actualitat/l-art-abstracte-arriba-de-la-ma-d-art-construit-international-al-mario-monreal/ "Facebook")
*   [](http://twitter.com/share?url=https://aytosagunto.es/va/actualitat/l-art-abstracte-arriba-de-la-ma-d-art-construit-international-al-mario-monreal/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-art-abstracte-arriba-de-la-ma-d-art-construit-international-al-mario-monreal/ "Linked In")
*   [](mailto:?body=https://aytosagunto.es/va/actualitat/l-art-abstracte-arriba-de-la-ma-d-art-construit-international-al-mario-monreal/)